‎UN SERIAL NETFLIX
‎Să fii amanta unui om însurat ‎e ca și cum ai fi în mijlocul flăcărilor.
‎Știi ce înseamnă să fii iubită ‎de regele Angliei?
‎De ce aș avea încredere în tine?
‎Ai fi o regină minunată.
‎Dar deja are una, Anne. ‎Și poporul o adoră pe Caterina.
‎Orice ar fi fost asta, s-a terminat.
‎Faci o mare greșeală.
‎Ai dat cu piciorul viitorului tău, ‎viitorului familiei tale!
‎Te iubesc, Anne!
‎Intră!
‎CASTELUL HEVER ‎ANGLIA
‎Căsătorie? Serios?
‎Da, ai vrea tu!
‎Se zvonește la Curte ‎că Henric încearcă să obțină o anulare.
‎Papa nu va accepta niciodată. ‎Ăsta e un mic impediment.
‎Caterina e prea bătrână pentru copii,
‎iar regele are nevoie de un fiu.
‎Chiar a spus că se va însura cu tine?
‎Desigur!
‎Mai mult sau mai puțin.
‎Unele scrisori ale lui Henric ‎pentru Anne erau foarte licențioase.
‎Era clar că era obsedat de ideea ‎de a se culca cu ea.
‎Îi spunea asta în scris.
‎Voia o seară ‎în care să-i sărute „rățuștele”,
‎argoul de la acea vreme pentru „sâni”.
‎Pe parcursul acelor scrisori, ‎ceva s-a schimbat,
‎și a existat un moment
‎în care Henric părea ‎să-i fie mult mai devotat lui Anne.
‎Erau multe lucruri pe care nu putea ‎să le spună cu voce tare,
‎cum ar fi: „Vrei să fii soția mea?” ‎Dar asta își dorea.
‎Și invitându-mă iar la Curte,
‎promițând că mă va recunoaște ‎drept femeia iubită,
‎a confirmat acest lucru.
‎Anne s-a întors la Curte,
‎dar lucrurile stăteau altfel,
‎fiindcă Henric îi promisese ‎că va încerca s-o facă soție și regină.
‎Ideea că regele Angliei ‎și-ar putea da deoparte prima soție,
‎pentru a se căsători ‎cu altcineva, era ceva șocant.
‎Henric era încă însurat ‎cu Caterina de Aragon.
‎Te-ai întors.
‎Din nou.
‎E superb, nu-i așa?
‎Cadou de la Henric. A fost al mamei sale.
‎Ce drăguț!
‎Caterina se obișnuise deja ‎cu infidelitățile soțului ei,
‎probabil credea ‎că era doar o altă aventură.
‎Credea că se va plictisi de Anne, ‎cum s-a întâmplat și cu restul.
‎Nu pot să cred că ne-am întors!
‎De data asta, cu avantaje reale.
‎Caterina mă crede fraieră.
‎La ce te așteptai? Să bateți palma?
‎Încerci să-i furi soțul.
‎Dar nu o iubește.
‎Contează?
‎E ciudat, când te gândești ‎că a fost întâi cu fratele lui Henric.
‎Îmi aduc aminte. A murit, ‎apoi ea a apărut la brațul lui Henric.
‎Nu prea au avut de ales.
‎Aș putea fi o regină la fel de bună.
‎În rochia aia, cu siguranță.
‎De ce îți faci griji?
‎Frumoasă.
‎Virtuoasă.
‎Hotărâtă.
‎Cea mai măreață regină!
‎Iei restul mai târziu. ‎Henric a vrut să-ți dea vechile mele odăi.
‎Oricum, nu mi-au prea plăcut.
‎O să plecăm până la prânz.
‎Nu am știut.
‎Eu n-aș face mari schimbări,
‎de vreme ce șederea ta va fi temporară.
‎Anne și Wolsey erau vechi rivali.
‎Aveau un trecut.
‎Wolsey o vedea pe Anne ‎ca pe un capriciu al regelui,
‎nu ca pe o amenințare, cum era, de fapt.
‎Drum bun!
‎E absolut superbă.
‎Da. Așa este.
‎Vorbeam despre tine.
‎Mă duc să văd de restul lucrurilor.
‎Maiestate.
‎Ți-am adus un bici.
‎Pentru călărie.
‎Te scot la plimbare.
‎Nu am nimic de purtat.
‎Am ales deja ceva pentru tine.
‎Știi să călărești, nu?
‎Nu știu dacă ai destulă vitalitate ‎ca să ții pasul cu mine.
‎Rămâneți aici, la cai!
‎Eu fac regulile, ai uitat?
‎N-am mai avut o companie ‎așa de plăcută de mult.
‎Cum stai cu anularea?
‎Lucrez la asta.
‎Îți promit.
‎Nu m-am mai atins de ea de ani buni.
‎E mai interesată de Biblie ‎decât de plăcere.
‎Sigur nu e o Biblie în engleză.
‎Bineînțeles că nu! Biblia trebuie citită ‎în latină, ca întotdeauna.
‎Am auzit că vrei să ardă.
‎Cărțile sau ereticii?
‎Ambii.
‎Știu care sunt consecințele, ‎dacă sunt prinși.
‎Pedeapsa e pe măsura crimei?
‎Henric!
‎Dumnezeule, ce s-a întâmplat?
‎Te-am păcălit!
‎Anne, îmi…
‎Anne, îmi pare rău.
‎- Lasă-mă! ‎- Iartă-mă!
‎Iartă-mă, te rog!
‎Te-am păcălit!
‎Vreau ca bebelușul meu ‎să fie următorul rege.
‎Asta e tot ce mi-am dorit.
‎Când Henric al VIII-lea era rege,
‎dinastia Tudorilor era una relativ nouă
‎și destul de fragilă,
‎așa că știa pe deplin
‎că trebuia să aibă un fiu ‎pentru a consolida tronul.
‎Anne nu putea rămâne însărcinată ‎înainte de căsătorie,
‎moștenitorul ar fi fost ilegitim.
‎Trebuia să fie ca la carte.
‎El avea nevoie de un moștenitor legitim.
‎Dacă mă vrei, ‎trebuie întâi să te însori cu mine.
‎O s-o fac.
‎Vreau totul.
‎Vreau ca tu
‎să fii a mea.
‎Încă de la acea primă întâlnire
‎l-am iubit.
‎Dar erau lucruri…
‎pe care nu le știa,
‎pe care nu i le puteam arăta.
‎Știam că Henric era înclinat ‎să ardă ereticii pe rug.
‎Într-un fel, și eu eram o eretică,
‎prin materialele mele de lectură.
‎Jucam un joc periculos.
‎E cumva un alt cadou de la Henric?
‎Bineînțeles.
‎Să presupun că prima întâlnire adevărată ‎a mers bine?
‎Pentru că noul tău iubit tocmai m-a numit
‎însoțitorul său și maestru al vânătorii.
‎E un titlu ridicol,
‎dar dacă spui că ești important, ‎sunt impresionată.
‎Când nu te uiți în ochii drăguțului tău,
‎m-am gândit că ai vrea să te uiți la asta.
‎Ascultarea creștinului ‎de William Tyndale.
‎Scrie că regele nu trebuie ‎să dea socoteală nimănui,
‎nici măcar Papei.
‎M-am gândit că ar putea fi răspunsul ‎la problema ta.
‎Controversat.
‎Eretic dus la extrem.
‎Să nu fii prinsă cu asta!
‎Anne și fratele ei, George, acceptaseră
‎unele dintre aceste ‎idei religioase radicale
‎care începuseră ‎să se răspândească în Anglia.
‎Și se supuneau unui mare risc.
‎Era împotriva religiei oficiale,
‎iar pedeapsa era moartea.
‎Ce puneți la cale voi doi?
‎Îi povesteam lui Anne ‎despre promovarea mea.
‎Mă gândeam să sărbătorim noua slujbă.
‎Sună minunat,
‎dar ogarii nu se vor îngriji singuri.
‎Anne avea în posesia sa
‎una dintre cele mai controversate cărți ‎de pe Pământ,
‎Ascultarea creștinului‎, ‎a lui William Tyndale.
‎Era o bombă.
‎Cartea arăta că regele trebuie ‎să fie deasupra Papei.
‎Zguduia temeliile credinței ‎romano-catolice.
‎William Tyndale era urmărit ‎de regele Angliei
‎pentru traducerea Bibliei în engleză.
‎Era ceva ilegal în Anglia lui Henric.
‎Era erezie și ceva ‎pentru care puteai fi ars pe rug.
‎Încă o citești?
‎Doamne, cât e ceasul? O să întârzii.
‎- Lasă cartea, pregătește-te! ‎- Încuie-o, da?
‎Bine.
‎Nu vrem ca bomba asta să stea la vedere.
‎Dacă regele Henric ar găsi-o, ‎totul ar fi cuprins de flăcări.
‎Să ai un‎ ménage à trois‎ plăcut!
‎Henric locuia cu ambele femei ‎sub același acoperiș.
‎Se întâlneau tot timpul.
‎Asta o călca pe nervi ‎pe Anne cel mai tare.
‎Deși pare incredibil, ‎jocul de cărți chiar a avut loc.
‎Caterina, Anne și Henric ‎au jucat cărți împreună.
‎Trebuie să fi fost o atmosferă ‎foarte neplăcută.
‎Caterina probabil îi arunca priviri ‎pline de ură lui Anne,
‎Henric se bucura să le vadă așa,
‎iar lui Anne nu-i displăceau ‎deloc provocările.
‎M-am plictisit de jocuri.
‎Noapte bună!
‎Subestimarea lui Anne va fi ‎cea mai mare greșeală a Caterinei.
‎Mi-aș fi dorit ca ea să accepte că totul ‎se terminase, când toți ceilalți știau.
‎Nu era doar problema ‎că nu-i oferise lui Henric un moștenitor.
‎Nu se iubeau. Ce credea că o să facă el?
‎Nu era nicio îndoială că Henric mă iubea
‎mai mult decât o iubise pe Caterina.
‎Și urma să fim împreună.
‎Anne…
‎Ți-am spus de multe ori. ‎Nu voi fi metresa ta.
‎- Nu ești. ‎- Ea nu crede asta!
‎Wolsey încă lucrează la mici detalii,
‎dar punctul crucial e ‎să-l convingem pe Papă
‎că mariajul meu ‎cu Caterina n-a fost valid.
‎Și cum ai de gând să faci asta?
‎Biserica ne-a acceptat căsătoria, ‎ea a spus că nu s-a culcat cu fratele meu.
‎- Crezi că a mințit? ‎- S-ar putea.
‎Așa m-a pedepsit Dumnezeu.
‎Leviticul 20:21.
‎„Dacă ia pe nevasta fratelui său, ‎nu vor avea copii.”
‎Exact.
‎Ne gândim la același lucru?
‎Trebuie s-o dovedim.
‎L-am convins pe Wolsey ‎să ceară audiență pentru divorț,
‎dar Caterina n-avea de gând ‎să renunțe fără luptă.
‎Mariajul dintre Henric și Caterina ‎a fost judecat la tribunal în iulie 1529,
‎unde au prezidat Wolsey
‎și omul Papei, ‎cardinalul Lorenzo Campeggio.
‎Nu era ușor ‎să obții un divorț pentru rege.
‎Era nevoie de o autoritate, ‎de aprobarea Papei.
‎Henric s-a impus.
‎Spunea că era tulburat ‎de scrupulele conștiinței sale,
‎că mintea și inima lui nu puteau suporta ‎să trăiască în minciună,
‎să fie însurat cu văduva fratelui său.
‎Nu mai umbla încoace și încolo! ‎Mi se face rău.
‎Nu mă pot abține!
‎Sunt multe în joc.
‎Afară!
‎Caterina mi s-a aruncat la picioare.
‎Poftim?
‎A jurat că era virgină ‎când ne-am căsătorit.
‎Că Dumnezeu ar trebui s-o judece.
‎Omul Papei a refuzat să judece. ‎Wolsey a spus că pierdere de vreme.
‎N-o să creadă nimeni.
‎Spune că s-a terminat.
‎Pe naiba!
‎Eșecul procesului a însemnat
‎că tot ceea ce sperau Henric și Anne
‎s-a năruit.
‎Au așteptat mai bine de doi ani
‎ca să fie împreună oficial,
‎iar Caterina distrusese totul.
‎Henric era obișnuit ‎ca Wolsey să facă tot ce îi cerea.
‎Îl slujise cu credință ‎timp de peste 20 de ani,
‎dar acum Wolsey eșua.
‎Nu reușise să-i obțină regelui ‎divorțul de care avea nevoie cu disperare.
‎Caterina nu poate scăpa basma curată! ‎Trebuie să fie altă cale!
‎Am încercat totul.
‎Cum rămâne cu Papa? ‎Credeam că ai o influență asupra lui.
‎Papa nu i s-ar opune Caterinei.
‎Are prieteni sus-puși.
‎Trebuie să acceptăm ce nu putem schimba.
‎Eu nu renunț.
‎Chiar dacă tu crezi ‎că regulile nu ți se aplică,
‎nu înseamnă că nu vei avea probleme.
‎Un om al Bisericii cu o metresă ‎și doi copii invocă regulile?
‎Să trăiești aici ca metresă a regelui ‎este deja mult peste poziția ta.
‎N-aș ținti mai sus, în locul tău.
‎Cred că îți aparține?
‎De unde o ai?
‎N-aș vrea să ajungă la rege.
‎Faptul că Anne avea cartea asta ‎o punea în pericol de moarte.
‎Dacă era găsită,
‎ar fi putut fi arestată ‎și arsă pe rug ca eretică.
‎Trebuia să ajungă la rege înaintea altora,
‎fiindcă numai el o putea salva.
‎De unde o ai?
‎E a mea.
‎Henric, trebuie s-o citești.
‎Ne-ar putea schimba viețile. ‎Ar putea schimba totul.
‎Scrie că un rege nu se naște ‎doar pentru a fi rege,
‎ci pentru a fi domnitorul unei noi ordini, ‎supus doar lui Dumnezeu,
‎iar Papa nu-i poate spune ce să facă.
‎E o cale de a scăpa de tirania Papei
‎și de a-ți reda dreptul de a guverna.
‎Ai răspunde doar în fața Domnului.
‎Nici în fața mea.
‎N-ai nevoie de permisiunea nimănui.
‎Văd că Anne a mărturisit totul.
‎Trebuie să vorbim.
‎Anne marcase pasaje.
‎Sunt pasaje despre autoritatea regelui ‎în propriul regat,
‎fiind peste cea a Papei. ‎I-au oferit o dovadă.
‎Papa e șeful Bisericii.
‎El controla întreaga creștinătate,
‎dar, în toată Europa,
‎lumea s-a convertit la o nouă cale ‎de a vedea credința.
‎Avea loc o scindare.
‎Ceea ce fusese o singură Biserică ‎se despicase în două.
‎Când Anne a pus cartea în mâna lui Henric,
‎i-a înmânat toate justificările ‎de care avea nevoie
‎pentru a se rupe de Roma ‎și a-și fonda propria biserică în Anglia.
‎Asta a creat tulburări în toată lumea.
‎Era un moment crucial, ‎nu doar pentru domnia lui Henric,
‎ci pentru întreaga istorie a Angliei,
‎și totul i s-a datorat lui Anne!
‎Acest lucru a marcat ‎sfârșitul carierei lui Wolsey.
‎Nu reușise să-i obțină anularea.
‎A fost alungat de la curte, apoi arestat,
‎dar a murit în drum spre Turnul Londrei.
‎Nu știam că ni te vei alătura.
‎Am auzit că Henric a trimis-o ‎pe Caterina să stea la Windsor.
‎Thomas Cromwell, ‎noua mâna dreaptă a lui Henric.
‎Un Wolsey mai amabil. ‎Ochi blânzi, principii solide.
‎Thomas Cromwell era un om din popor.
‎Era fiul unui fierar,
‎dar și una dintre cele mai strălucite ‎minți din epoca Tudorilor.
‎Era un avocat foarte priceput
‎și un reformator al religiei,
‎așa că avea foarte multe în comun cu Anne.
‎Henric poate să facă ce vrea,
‎acum că s-a făcut ‎liderul suprem al Bisericii!
‎Îmi miroase a încoronare?
‎Nu te grăbi, Georgie!
‎H C A
‎Ce este?
‎Nu știam ‎că e așa pricepută Caterina ca artistă.
‎De unde știi că e de la ea? ‎Ar putea fi oricine. Poate că e un semn.
‎Nu fi dramatică!
‎Uită de asta!
‎Când o femeie splendidă urcă în rang,
‎apar și cârcotașii.
‎E doar o glumă proastă.
‎Anne deja își făcea dușmani peste tot.
‎Poporul o iubea pe Caterina, ‎adevărata regină,
‎iar Anne îl călăuzea pe rege ‎pe un drum religios radical.
‎Primea amenințări.
‎A fost doar un bilet.
‎Opinia publică de la Curte avea ‎păreri împărțite despre ce se întâmpla.
‎Unii erau de partea Caterinei. ‎Alții, de partea lui Anne.
‎Era un cuib de vipere.
‎Henric e romantic.
‎Nu e un alt animal mort, nu?
‎Îți place?
‎E perfect pentru noaptea nunții.
‎Haide!
‎Oferă-mi o avanpremieră!
‎Unu, doi…
‎Anne, știi ce simt pentru tine.
‎Știu,
‎dar am discutat deja despre asta.
‎Putem fi siguri că Henric și Anne ‎nu au făcut sex cu penetrare în acești ani
‎pentru că nu exista contracepție,
‎dar sunt sigură că au făcut orice altceva.
‎Vom fi căsătoriți.
‎E o chestiune de timp. ‎Trebuie doar să rezolv niște mici lucruri.
‎Trebuie să ne atragem prietenii.
‎Ce-ar fi să mergem în Franța?
‎E o idee grozavă.
‎Henric se izolase de Europa catolică,
‎dar, dacă voia s-o facă pe Anne regină,
‎avea nevoie de sprijinul ‎a cel puțin un rege european.
‎Credeau că, de vreme ce Francisc, ‎regele Franței, o știa pe Anne,
‎poate că autoritatea sa ‎avea să le valideze căsătoria.
‎Pentru Anne, ‎călătoria în Franța avea mize mari.
‎Avea să fie prima ieșire publică ‎alături de Anne.
‎Erau un cuplu, ‎iar acum totul devenea public.
‎CALAIS ‎FRANȚA
‎Dacă nu-l disting pe Francisc?
‎Fii serioasă! ‎Nicio mască n-ar putea să-i ascundă nasul.
‎Ești atât de competitiv!
‎Suntem aici să ne împrietenim ‎cu regele Franței,
‎cu condiția ‎ca eu să fiu să fiu cel mai bun.
‎N-aș îndrăzni să presupun altceva.
‎Du-te și fă-ți magia!
‎Henric și-a adus metresa!
‎Anne Boleyn!
‎Ce surpriză!
‎Sper că sora ta e bine?
‎Maiestate, regele Henric și cu mine ‎am vrea să discutăm cu domnia ta.
‎Și nu va implica lupte, de data asta.
‎Caută-mă mai târziu!
‎Vom discuta.
‎Mă cheamă bufetul! Mor de foame!
‎Anne se bucura să se întoarcă în Franța.
‎Franța fusese importantă în modelarea ei.
‎Anne voia s-o revadă ‎pe prietena ei, Marguerite,
‎căreia îi scrisese foarte afectuos.
‎Cauți pe cineva?
‎Marguerite? Sora regelui Francisc. ‎Suntem prietene.
‎Nu știai că nu vine?
‎Așa e. Este… bolnavă.
‎Probabil are alergie la târfe.
‎Nu-i lăsa să te vadă plângând!
‎Vrei să-mi ții un discurs motivant?
‎Sunt fiu de fierar.
‎Nimeni din sala asta nu crede ‎că am ce căuta aici.
‎Ascultă, Anne! Când te descurajează…
‎amintește-ți cine ești!
‎Hai, liniștește-te!
‎Datorită șarmului tău și istețimii mele,
‎avem binecuvântarea lui Francisc.
‎Răsfățatele alea n-ar fi îndrăznit, ‎dacă eram acolo.
‎Nu-i nimic.
‎Pot să mă apăr singură.
‎E în regulă.
‎Îți sunt alături.
‎Când tata a murit,
‎consilierii lui nu credeau ‎că eram capabil să domnesc.
‎Dar mereu am crezut ‎că am fost ales de Dumnezeu
‎să fiu rege și că datoria mea e ‎să fiu la înălțime, dacă pot.
‎Dar tu ai crezut în mine.
‎Eu cred în tine.
‎Putem să facem asta.
‎Ești sigură?
‎Ești unică, Anne Boleyn.
‎Ce este?
‎Crezi că e posibil să fi rămas gravidă?
‎Ar fi minunat.
‎Vorbesc serios!
‎Sunt serios.
‎La naiba cu Roma!
‎Franța e de partea noastră.
‎Nu mai așteptăm.
‎Hai să ne căsătorim!
‎Te vreau, Anne.
‎Te vreau alături de mine ‎în fiecare zi, ca soție.
‎Te iubesc.
‎Și eu te iubesc.
‎Henric și Anne s-au căsătorit ‎în privat, în 1532, la Dover.
‎Nu era doar privată, ci și secretă.
‎Anne era o femeie relativ necunoscută,
‎dar fusese smulsă din obscuritate ‎și măritată cu regele Angliei,
‎care se îndrăgostise de ea.
‎Pentru asta luptase ‎timp de șapte ani lungi
‎și era hotărâtă să se bucure de moment.
‎Henric a făcut-o pentru Anne,
‎pentru că o iubea,
‎dar și pentru că își dorea ‎cu disperare un moștenitor.
‎Henric și Anne credeau ‎că nunta era legitimă,
‎dar el era însurat cu Caterina.
‎Avea două regine. Era bigam.
‎E totul în regulă?
‎Nu mi-e foame în dimineața asta.
‎De fapt, mi-e puțin greață.
‎Poți să-mi dai un măr, te rog?
‎Mulțumesc.
‎Abia te-ai atins de mâncare ‎toată săptămâna. Vrei să-ți chem doctorul?
‎Nu e nevoie. Mă simt minunat.
‎Ești însărcinată?
‎În sfârșit!
‎Un fiu! Astrologul meu a zis ‎că o să fie băiat.
‎Aștept de atâta vreme, Anne!
‎În 1532, Thomas Cranmer a fost numit ‎Arhiepiscop de Canterbury.
‎A deschis o scurtă anchetă
‎asupra căsătoriei cu Caterina,
‎a declarat-o nulă
‎și a declarat că Anne și Henric ‎aveau o căsătorie legitimă.
‎Anne urma să trăiască ‎cel mai remarcabil moment din viață.
‎Încoronarea sa.
‎Toată lumea din Londra trebuia ‎să ofere parade, să ridice drapele
‎și s-o onoreze pe Anne, ‎practic, s-o venereze.
‎A fost o sărbătoare de patru zile,
‎iar miezul ei, ‎centrul atenției, era Anne.
‎Când coroana i-a atins capul, ‎a reușit. Era regină.
‎Îmi vine să fac iar pipi. E normal?
‎Îți apasă pe vezică. ‎Și dacă are gambele tăticului,
‎trebuie să te ții bine! ‎Zâmbește, chiar dacă doare!
‎Uite-o!
‎Arăți ca o regină, surioară!
‎A fost uimitor!
‎Nu pot să cred ‎că regina Angliei e cumnata mea!
‎Cine ar fi crezut? ‎O Boleyn pe tronul Angliei!
‎Bine, să-l ia cineva pe tati Boleyn,
‎înainte să-mi umple rochia ‎cu lacrimi de mândrie.
‎Regina mea!
‎Și viitorul rege al Angliei.
‎Era un basm devenit real.
‎Anne nu trebuia decât să dea naștere ‎unui băiat sănătos,
‎iar basmul ei avea să aibă ‎un final fericit.
‎Ești bine! Te descurci, da?
‎Haide, respiră cu mine!
‎Bine.
‎Nu pot s-o fac. Sunt prea obosită! Nu pot!
‎Anne, uită-te la mine, da?
‎Viitorul rege
‎își face intrarea în lume acum, da?
‎Tot ce ai visat vreodată ‎se întâmplă, în sfârșit!
‎Dar trebuie să te concentrezi.
‎Pentru Anne, ‎totul atârna de un fir de ață.
‎Știa că o fiică nu era de ajuns.
‎În zilele noastre, pare incredibil
‎că soarta lui Anne depindea ‎de un băiat, nu de o fată.
‎Singura cale prin care ‎Anne putea să stea liniștită
‎era să aibă fiul de care Henric ‎avea nevoie, ca să fie următorul rege.
‎E ceva în neregulă cu el?
‎Subtitrarea: Ramona Coman